  Майя Бывальцева 2021-тӥ арын Удмуртиысь укмыс гуртъёсын но черкогуртъёсын вылӥ ӝоглыко мобильной интернет но юн сотовой герӟет кылдозы. Базовой станциосты «Сельсовет» ӵектосъя пуктозы. Со сярысь улосвыл тӧролэн но кивалтэтлэн пресс-службазы ивортӥз. Ӵектосъя укмыс ёросъёсын герӟет станциос пуктыны чаклало: - Грак ёросысь Пуклё черкогуртын; - Дэбес ёросысь Котегурт гуртын; - Камбарка ёросысь Михайловка черкогуртын; - Каракулино ёросысь Кулюшево черкогуртын; - Кизнер ёросысь Вуж Мултон черкогуртын, Безменшур гуртын, Вуж Кӧпка гуртын; - Сюмси ёросысь Васькино гуртын; - Шаркан ёросысь Шудӟавӧль гуртын. Гуртъёслэн лыдметсы кӧня ке мугъёсъя кылдытӥське: улӥсьёслэн лыдзы, калыклэн вазиськонъёсыз, экономикалэн азинсконэз, лулчеберетъя но туризмъя объектъёс. Чакланъёсъя, пуктэм сотовой герӟетъя объектъёс куинь сюрс пала адямилы мобильной герӟет но ӝоглыко 4G интерент вуттозы Константин Сунцов, Удмуртиысь кивалтэтлэн тӧроезлэн нырысетӥ воштӥсезОзьы ик Удмуртиын «Цифровая экономика» йӧскалык ӵектос улсын герӟетъя волоконно-оптической линиосты лэсьтон но мерлыко ужъюртъёсты интернет пыртон ужъёсты азьланьто. Тодэ вайытом, азьвылгес 18 гуртъёсы но черкогуртъёсы вылӥ ӝоглыко интернет но юн мобильной сигнал вуоз шуыса ивортӥзы вал. Ватсалом, 2020-тӥ арын Удмуртиын 280 мерлыко 2020-тӥ арын вылӥ ӝоглыко интернетэн 280 мерлыко ужъюртъёсы герӟазы, таяз арын эшшо 367-аз вуттыны чаклало. Тегъёс: Мерлык Ижкар Интернет Удмуртия гурт Технологиос  